**Νέα ιστοσελίδα After Sales (Mopar Owner Center) και χειμερινή προσφορά ελέγχου «Winter Check Up»**

*Η online εξυπηρέτηση αποκτά νέες δυνατότητες, ενώ ο χειμερινός έλεγχος των οχημάτων προσφέρεται δωρεάν με επιπλέον -30% στην αγορά συγκεκριμένων ανταλλακτικών*

To **M**opar **O**wner **C**enter (<http://www.mopar.eu/eu/en>) είναι η νέα ιστοσελίδα αφιερωμένη στο After-sales για τους πελάτες που έχουν στην ιδιοκτησία τους αυτοκίνητα του Ομίλου Fiat.

Οι προστατευόμενες περιοχές της ιστοσελίδας, προσβάσιμες από το πεδίο της υποστήριξης για την κάθε μάρκα αποτελούν μέρος μίας πλατφόρμας που διαχειρίζεται άμεσα το Parts & Services και αποτελούν την ιδανική επιλογή για την ανάδειξη των δυνατοτήτων και των υπηρεσιών του Αfter Sales.

Ανταλλακτικά και αξεσουάρ, merchandising και εξυπηρέτηση πελατών, εγγυήσεις και προτάσεις συντήρησης, προτάσεις για Mopar Προστασία Oχήματος, καθώς και προσφορές, **όλα είναι διαθέσιμα με ένα κλικ**, σε ένα έξυπνο περιβάλλον που επιτρέπει την άμεση πρόσβαση στις διαφορετικές θεματικές περιοχές.

Η ιστοσελίδα χαρακτηρίζεται από δύο διαφορετικά επίπεδα. Στο πρώτο, τη δημόσια περιοχή, στην οποία βρίσκεται διαθέσιμο περιεχόμενο από τον “κόσμο” της Mopar, από τα προϊόντα και τις υπηρεσίες της.

Στο δεύτερο επίπεδο, την περιοχή ιδιοκτητών αυτοκινήτων (περιοχή ειδικά ανά ιδιοκτήτη για την κάθε μάρκα, όπως, π.χ., My Fiat), όπου η πλοήγηση είναι διαθέσιμη για τους εγγεγραμμένους χρήστες με εξατομικευμένη ενημέρωση, δίνοντας σε κάθε χρήστη τη δυνατότητα για μία σειρά από λειτουργίες και πληροφορίες, όπως:

* Σύνδεση με το αναλυτικό προφίλ του αυτοκινήτου του
* Διαχείριση ενός προσωπικού ημερολογίου που θα υπενθυμίζει τους προβλεπόμενους χρόνους συντήρησης
* Ενημέρωση σχετικά με τις καμπάνιες ανάκλησης
* Δημιουργία λίστας επιλογών με αξεσουάρ και merchandising
* Λήψη εξατομικευμένων προσφορών

… και πολλές άλλες λειτουργίες που προστίθενται συνεχώς.

Παράλληλα, στην ιστοσελίδα ο πελάτης θα έχει την ευκαιρία να ενημερώσει το προφίλ του αυτοκινήτου με τις επεμβάσεις/μεταβολές που έγιναν και τα χιλιόμετρα που έχει διανύσει.

Όλες αυτές οι δυνατότητες μας επιτρέπουν να βοηθήσουμε τον πελάτη στη φροντίδα του αυτοκινήτου, ενισχύοντας παράλληλα τη σχέση του με το επίσημο δίκτυο των διανομέων.

Σε αυτό το πλαίσιο και με γνώμονα την παροχή υπηρεσιών που ενισχύουν την ασφαλή οδήγηση και τη μέγιστη οδηγική απόλαυση, **η Fiat Hellas προσφέρει όλους τους απαραίτητους χειμερινούς ελέγχους αυτοκινήτου, μέσω της καμπάνιας “Winter Check Up”**.

Η προσφορά αυτή περιλαμβάνει **έλεγχο 15 σημείων και έκπτωση 30% σε επιλεγμένα ανταλλακτικά συντήρησης** για όλους τους κατόχους οχημάτων Fiat, Alfa Romeo & Abarth, με σκοπό τη διαφύλαξη της οδηγικής ασφάλειας και την ενίσχυση της απόδοσης των οχημάτων στις αντίξοες συνθήκες του χειμώνα.

Τα ανταλλακτικά αυτά είναι: **Μπαταρία, Υαλοκαθαριστήρες, Αντιψυκτικό, Τακάκια, Υγρά φρένων, Αμορτισέρ, Εξάτμιση**, ενώ ο διαγνωστικός έλεγχος 15 σημείων περιλαμβάνει:

* Κατάσταση και πίεση ελαστικών
* Κατάσταση και επίπεδα φόρτισης μπαταρίας
* Κατάσταση λάστιχων καθαριστήρων (εμπρός και πίσω)
* Στάθμη και πυκνότητα αντιψυκτικού κινητήρα
* Στάθμη λαδιού κινητήρα
* Στάθμη βαλβολίνης κιβωτίου ταχυτήτων (και οπίσθιου διαφορικού, όπου προβλέπεται)
* Στάθμη υγρού πλύσης παρμπρίζ/πίσω τζαμιού και έλεγχος ψεκαστήρων μπρός/πίσω
* Στάθμη υγρών φρένων και κατάσταση φθοράς τακακιών φρένων
* Κατάσταση και λειτουργία εξωτερικών φώτων
* Κατάσταση και λειτουργία συστήματος κλιματισμού (ψύξη/θέρμανση/φίλτρο γύρης)
* Διαγνωστικός έλεγχος (με το Witech Plus ή το Examiner)
* Έλεγχος καυσαερίων
* Έλεγχος συστήματος διεύθυνσης
* Έλεγχος αναρτήσεων εμπρός-πίσω
* Έλεγχος ιμάντων κίνησης βοηθητικών συστημάτων κινητήρα

Ο “Χειμερινός έλεγχος’’ προσφέρεται εντελώς δωρεάν και μπορεί να γίνει ανεξάρτητα από οποιαδήποτε άλλη εργασία/επέμβαση στο αυτοκίνητο.

Εκμεταλλευτείτε τα εποχιακά check ups που παρέχονται από τα εξουσιοδοτημένα κέντρα επισκευής Fiat, Alfa Romeo & Abarth για να ξεκινήσετε όλα σας τα ταξίδια με ασφάλεια.

Η προσφορά ισχύει **από 16 Νοεμβρίου 2015 μέχρι και 31 Ιανουαρίου 2016** και σε όσα από τα εξουσιοδοτημένα κέντρα επισκευής συμμετέχουν στην ενέργεια. Σημειώνεται πως η έκπτωση 30% αφορά στο κόστος των ανταλλακτικών και όχι στο αντίστοιχο των σχετικών εργασιών.

Αθήνα,

17/11/2015

ΔΕ/4306